Təhlükəsizlik üzrə türkiyəli mütəxəssis Murat Aslan deyir ki, Tehran zirvəsi İdlib probleminin hərbi yolla həll edilməməsi üçün Türkiyəyə vaxt qazandırdı: "Rusiya öz hərbi bazalarına edilən hücumlara son qoymaq istəyir. Əsəd rejimi İdlibdəki müxalifləri sıradan çıxarmaq və kimyəvi silah təhdid ilə insanları qorxutmaq istəyir. İran ABŞ və İsrailə qarşı bölgədə əlini gücləndirmək istəyir. İdlibə hərbi müdaxilə olacaqsa, burada itirən Türkiyə və şəhərdəki mülki vətəndaşlar olacaq. Bunun qarşısını almaq istəyən Türkiyə Milli Qurtuluş Cəbhəsi üzərində bölgədəki hərbi qrupları atəşkəsə inandırmağa çalışır. Mümkündür ki, Türkiyənin bu cəhdləri baş tutsun. Bununla yanaşı, Türkiyə son mərhələdə İdlibə müdaxilə etmə seçimini də əlinin altında saxlayır. Nəticə etibarilə Suriya rejiminin İdlibə müdaxiləsi Türkiyə üçün də həmişə riskli olacaq”.